Calistinne (redjon)

Categoreye:Bokets del Walonreye
Li Calistinne, c' est ene binde di tere a calistinne, metowe come on bôrlet a l' aschate bijhrece di l' Årdene et del Tieraxhe, tot s' asployant sol Fagne u sol Fåmene, di Chimai a Aiwêye.

Djeyolodjeye
Li tere croyixheuse del Calinstinne a stî cmagneye pazès plouves ki dismantchèt l' seur di carbone di l' air, po fé des grotes pattavå: del Grote des Nûtons a Doûpe disk' ås grotes di Houton, tot passant pazès cenes di Rotchfoirt eyet di Han.

Dins tere, gn a des djizmints d' fier eyet d' plonk, k' on-z î a saetchî dispu todi, et ki sont fondou avou l' castinne k' est so plaece.

Biyolodjeye
El Calistinne, gn a totès sôres di plantes ki crexhèt voltî so croye, et nén ôte pårt, come les orkidêyes.